L-elezzjonijiet! Min ma semax biha din il-kelma f'dawn il-jiem? Kull fejn tiftaħ, saħansitra , issa deher dak! U mbagħad dehret dik! Għal bidu aqta' x'dehxa kelli! Għax ħsibtni li qed nara xi dehriet minn hemm fuq! Jien ... midneb! Intant ... Le! Serraħ rasek sieħbi! Minix ħa nitħaddet fuq POLITIKA! Ma nifhimx fiha! Minix maqtugħ għaliha! Bilkemm naf nispellieha l-kelma POLITIKA! Mhux ħobż għal snieni! Mela serraħ rasek! Int li tilbes dubblet twil u qasir. Int li jkollok fuqek ħafna ħwejjeġ sbieħ jew irrakkmati għall-okkażjoni. U int li abbli ħafna ħwejjeġ idejquk. U allura tkun trid toqgħod ftit imlaħlaħ u imlaħaħa. U tħobb il-fwieħa wkoll! Hu x'inhu ilbiesek. Irrakkmat jew le. Min hu sidek? Żgur li mhux jien ħa nkun li niġġudikak! Veru? Imma illum nixtieq nitħaddet fuq politika. Jiġifieri fuq il-mod ta' kif ngħixu flimkien. Inkella ma nkunx f'dinja. U int, li lili tant tħobbni li ma tiddejjaq xejn tiġbidli widinti, sakemm forsi iseħħlek iġġibhieli bħal ta' , taf tgħidli: Patri! Tkellimnix fuq Ġesù ta' elfejn sena ilu. Ħallik minn dak iż-żmien! f'dan iż-żmien! Kemm toġogħbni sieħbi meta tkellimni hekk! U x'ma nagħmillekx Daqskemm int Għax int veru tal- Ara din kemm qablet Għax, li nkun għax inkun tal- , ifisser li nitħaddet fuq l-elezzjonijiet! Mela li nitħaddet fuq l-għażla! Attent ħija! Attenta oħti! Għedt elezzjonijiet u mhux elezzjoni! Għax ħajjitna biżilbju għażliet! Daqqa nagħżel ħaġa! U daqqa nagħżel oħra! Daqqa għażilt din! U daqqa għażilt l-oħra! U daqqa għażilt lil dawk! U daqqa lill-oħrajn! Insomma! Dejjem għall-għażla! F'dawn is-sentenzi l-Ispirtu s-Santu tani għerfU biex nagħmel il-marka tal-esklamazzjoni, ! Għax kull għażla hi deċiżjoni. U, ċertu deċiżjonijiet, nista' insaħħaħhom jew nibdilhom wara perjodu ta' sena, sentejn, tlieta, erba', ħamsa, għaxra u l-bqija. Imma ċerti deċiżjonijiet ma nkunx le nista' nibdilhom. Dan l-għaliex, la darba noħodhom, żgur li ma nkunx nista' nibdilhom. U allura, wara li nwettaq dawn id-deċiżjonijiet, nista' jew nifraħ. Naqbeż bil-ferħ. U nogħla. Inkella aqta' kemm nibki! U nibki biki li ma jkun jista' isabbarni ħadd! Għajr l-Aktar Għoli! Madankollu, anki jekk xi deċiżjonijiet ikunu jaqtgħu bħal xabla b'żewġ naħat, xorta waħda ikolli noħodhom. Inkella, jekk ma noħodhomx, jew nispiċċa imweħħel u imweħħla. Inkella mitfugħ 'il barra. U hekk nispiċċa maqtugħ u maqtugħa żgur. Mela nista' iva ngħid li d-deċiżjoni hi bħal giljottina fuq rasi. L-għaliex, jekk noħodha ħażin, tinżel għal fuqi x-xafra. U taħsadli rasi barra! Awċ ħej! Anki jekk ma' kull deċiżjoni hemm marbuta ċerta dramatiċità li, taf toħloq ukoll traġiċità, kull deċiżjoni, anki dawk li fihom għandhom ma nafx kemm-il xafra, hemm fihom element ta' edukazzjoni. U dan tgħallimhulna ħajjitna stess. Kemm kbirna minn deċiżjonijiet li ħadniehom ħżiena? Li tfajniehom għal saqajhom. Li, minflok li ħadna l-ħin biex nagħrblu sewwa, inġarrejna ma' dak li qalilna xi ħadd. Jew għax dawk kollha hekk għamlu. U hekk, meta beda għaddej iż-żmien, iddispjaċiena. Tant li għedna: X'mort għamilt b'idejja! Imma, u dan ngħidu minn qalbi, kulħadd fil-ħajja ħa deċiżjonijiet ħżiena. Għalhekk, allaħares nibqgħu insawtu lilna nfusna billi nsemmu l-iżbalji tal-passat. Inkella kif ħa nikbru? Kif ħa nħarsu 'il quddiem? Illum tassew nammira lil dawk li, minkejja li f'ħajjithom ikunu ħadu deċiżjonijiet ħżiena, anki jekk tassew u fil-fond ta' qalbhom, ikunu fittxew il-parir ta' min jifhem fil-ħaġa, xorta waħda baqgħu jħarsu 'il quddiem. U, b'kuraġġ ta' sur, il-passat baqgħu jsejħulu . Middew riġlejhom u bdew ħerġin mis-sodda tal-priġunerija tagħhom. Pass wara pass. Lejn il-beraħ tal-pjanura tal-ħajja. X'eroj kbar huma dawn! Ħaġa oħra li hemm bżonn insemmu hu li hawn min juża d-deċiżjonijiet ħżiena li jkun ħa jew ħadet fil-ħajja bħala tagħlima mhux biss għalih u għaliha imma wkoll biex bihom ikun u tkun ta' dawl għal min bħalissa għadu konfuż u għadha konfuża. Speċi l-esperjenza tiegħu u tagħha ta' deċiżjoni ħażina li jkun ħa u ħadet tkun ta' Issa din l-ingliżata li l-Mulej tani grazzja nsemmi issa hija t-titlu ta' ktieb li kien kiteb il-magħruf kittieb Lhudi Maimonides. Jew Moses ben Maimon (1135-1204). Dan il-famuż filosfu u astronomu Lhudi tal-Medju Evu kiteb ktieb kapolavur li propju jismu Gwida għall-imwaħħad (u l-imwaħda). Fost il-ħafna tagħlim li jagħti għandu din is-sentenza tabilħaqq sabiħa dwar l-għażla: "Ir-riskju ta' deċiżjoni ħażina hi preferibbli mit-terrur tal-indeċiżjoni". X'għerf hux! Fil-ħajja aħjar tirriskja billi tieħu deċiżjoni ħażina milli tinqered fit-terrur li deċiżjoni ma toħodha qatt. Dan l-għaliex meta nieħu deċiżjoni, anki jekk niżbalja fiha, almenu qed nuri li jien ħaj u ħajja! Li rajt, smajt, ħassejt, weżint u qtajtha. Mela, nerġa' ngħid, hemm ħajja! Milli qgħadt hemm, imwaħħal u mwaħħla u imsakkar u imsakkra fil-biża' tiegħi! U hekk qgħadt naħli ħajti! X'kelma ta' kuraġġ hi din minn Maimonides ħbieb! Iżda, u biex inkunu għamilna ġustizzja ħanina ma' dan il-kittieb kbir Lhudi, irridu ngħidu wkoll li jekk nieħu deċiżjoni ħażina irrid ikolli l-umiltà mimlija paċi li nagħrafha, nagħmilha tiegħi u ninfetaħ biex nibdilha. U, biex inwettaq din il-biċċa xogħol, irrid jkolli gazz fuq gazz. Imma tibżax sieħbi! Bħalma ngħid jien stess għalija nnifsi: TIBŻAX MAR! Għax, jekk ninfetaħ għall-Ispirtu s-Santu, żgur li se jurini t-triq tal-verità li teħlisni. U hekk inkun nista' nwettaq id-deċiżjonijiet li jridni Hu! Il-Mulej! Li jibnuni! U jibnu wkoll lil dawk ta' madwari! Mela, qabel tkun ħa tagħmel xi deċiżjoni importanti, tħabbel rasek xejn. Dur lejn l-Ispirtu s-Santu, l-Ispirtu ta' għerf il-Mulej, u għidlu jurik Hu x'deċiżjoni għandek tagħmel. Is-soltu jien nibda' l-ġurnata b'din il-konsagrazzjoni lilU u li illum ħa noffrihielek minn qalbi b'rigal: Ejja Spirtu s-Santu! O Spirtu s-Santu, ilqa' il-konsagrazzjoni perfetta u sħiħa tiegħi innifsi lilek. Fl-għemejjel kollha tiegħi agħtini l-grazzja li tkun għalija. Id-dawl tiegħi,Il-gwida tiegħi, il-qawwa tiegħi, u l-imħabba ta' qalbi. Nerħi lili nnifsi f'idejk u nitolbok biex tagħtini l-grazzja li nobdi u nwettaq dak kollu li tnebbaħni nagħmel. Spirtu s-Santu ibdilni permezz ta' Marija u ma' Marija fix-xbieha ħajja ta' Kristu Ġesù għall-glorja tal-Missier u għas-salvazzjoni tad-dinja. Amen. L-għażla t-tajba sieħbi!
L-Elezzjonijiet!